คุณครับ ผมมีปัญหาเกี่ยวกับความดันต่ำ คือเมื่อวานนี้ตื่นนอนมาแล้วนอนอยู่บนเตียงพักนึงแล้วลุกขึ้นยืนทันที จากนั้นหน้ามืดล้มลงไปเลยครับ ก่อนหน้านี้ตอนไปตรวจสุขภาพพยาบาลแจ้งผมว่าผมความดันต่ำ แต่ผมไม่แน่ใจว่าที่ผมหน้ามืดเพราะเหตุผลนี้รึป่าวครับ ถ้าใช่อยากสอบถามคุณครับว่าผมควรแก้ยังไงบ้าง ปกติเป็นคนออกกำลังกายสม่ำเสมอ (วิ่งวันละ 10 โล อาทิตย์ละ 3-4 วัน) และเป็นคนทานเนื้อหมู เนื้อไก่ เยอะมากครับขอบครับ
สวัสดีค่ะ อาการวูบและหน้ามืด อาจเกิดจาก-ความดันโลหิตต่ำอย่างรวดเร็ซจากการเปลี่ยนท่า เช่นจากนอนขึ้นมายืนทันที ทำให้เลือดไปเลี้ยงสมองไม่ทัน-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-ระดับน้ำตาลในเลือดต่ำ-โลหิตจาง-หัวใจเต้นผิดจังหวะเบื้องต้นแนะนำการเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ ภาวะความดันต่ำไม่ใช่ภาวะอันตรายหรือต้องกินยารักษาหากไม่ได้ต่ำจนกระทั่งมีภาวะขาดเลือดไปเลี้ยงส่วนต่างๆของร่างกาย สามารถออกกำลังกายได้ตามปกติ แต่ไม่ควรออกมากหรือหนักจนเกินไป หากมีอาการหน้ามืดให้รีบหยุด รับประทานอาหารได้ทุกชนิดค่ะหากมีอาการหน้ามืด เป็นลมบ่อยๆ เดินเซ กล้ามเนื้ออ่อนแรง หัวใจเต้นผิดจังหวะหรือใจสั่นมาก ควรไปพบแพทย์เพื่อตรวจเพิ่มเติม